L'any comença amb tres activitats cultrals per als xiquets i xiquetes
02 de gener 2024

La regidoria de Cultura de l'Ajuntament de Sagunt ha programat activitats teatrals i musicals per als xiquets i xiquetes de la ciutat en el final de les festes nadalenques. La programació cultural continua pensant en els més menuts i les més menudes durant Nadal. Esta setmana hi ha tres activitats infantils repartides a Sagunt i al Port de Sagunt.

Hui, a la Casa Municipal de Cultura del Port de Sagunt a les 18 hores podran gaudir de _La llàntia meravellosa_, un espectacle de teatre, tittelles i actors que parla sobre com es transformen els desitjos i els somnis a mesura que un es fa major. Esta activitat de Festuc Teatre és en valencià, té una duració de 55 minuts i està destinat a xiquets i xiquetes de 3 anys o més. L'accés és gratuït amb invitació a través de [www.servientradas.com](http://www.servientradas.com).

![](/media/ubuobhbf/lampara_c.jpg?width=305&height=203&mode=max)

Per al dimecres 3 de gener està programat l'espectacle _El Rock and roll també és cosa de xiquets_, de Scorcia i Big54. Esta activitat es durà a terme a partir de les 18 hores al Centre Cultural Mario Monreal de Sagunt. Es tracta d'un espectacle que entusiasma, educa i fa partícips els xiquets, xiquetes i pares i mares. Serà un repàs dels grans èxits nadalencs com _Jingle Bells_, _Santa Claus is coming to town_ i _All I want for Christmas is you_, entre altres. L'accés és gratuït amb invitació a través de [www.servientradas.com](http://www.servientradas.com).

![](/media/l1qpmtbc/rock_c.jpg?width=187&height=251&mode=max)

Finalment, el dijous 4 serà el torn de la representació _El vestit pop de l'emperador_, una obra de La Roda Produccions. Esta actuació en valencià es durà a terme a les 18 hores a la Casa Municipal de Cultura del Port de Sagunt. En un regne de flaixos i espills, Sa Majestat l'Emperador Presumit té per costum estrenar vestits cada dia. Però, per més vestits que acumula, cap el satisfà. Necessita el millor dels millors, el més sublim, el més modern. I més quan s'acosta la passarel·la anual de la reialesa. Caldrà un vestit únic, tan especial que només els més llestos del palau el podran apreciar. L'accés és gratuït amb invitació a través de [www.servientradas.com](http://www.servientradas.com).

![](/media/yitbfr2l/vestitpop_c.jpg?width=323&height=234&mode=max)

*   [](http://www.facebook.com/sharer.php?u=https://aytosagunto.es/va/actualitat/l-any-comenca-amb-tres-activitats-cultrals-per-als-xiquets-i-xiquetes/ "Facebook")
*   [](http://twitter.com/share?url=https://aytosagunto.es/va/actualitat/l-any-comenca-amb-tres-activitats-cultrals-per-als-xiquets-i-xiquetes/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-any-comenca-amb-tres-activitats-cultrals-per-als-xiquets-i-xiquetes/ "Linked In")
*   [](mailto:?body=https://aytosagunto.es/va/actualitat/l-any-comenca-amb-tres-activitats-cultrals-per-als-xiquets-i-xiquetes/)